Jou Kersfees in groen | SARIE
Jou Kersfees in groen	deur Herman Lensing
Groen appels uit ons mooie Elgin-vallei en ’n tikkie kaneel, loof en roosmaryn daarby. Breekgoed uit die kas en ’n lamsboud eksoties gevul – ons Kersfees is geurig vars, met net so ’n spoor van onthou-jy-nog…
>> Versier jou Kersboom: Bak jou gunsteling-soetkoekie en plaas ’n dun skyfie appel bo-op voor jy dit bak. Onthou om ’n gaatjie te druk vir die ophang-toutjie (soos op hooffoto).
• ’n Lang linneloper in die middel van die tafel is die perfekte agtergrond vir glasballe gevul met groen appels.
• Vleg klimoptakke tussen die versierings deur en plaas ’n statige gietyster-takbok in die middel.
<< Groen en glas: Dek met Ouma se antieke breekgoed. Sorg vir geur en bind ’n kaneelstokkie en roosmaryntakkie om die servet van antieke linne.
>> Mos en glas: Strooi Yslandmos en glasballe op jou groen tafel.
Blomkoolpuree met groenbone en rissiebotter